leta za preteklo leto, najpozneje pa v ugovoru zoper informativni izračun dohodnine. Podrobnejše pojasnilo glede uveljavljanja dejanskih stroškov je v drugem poglavju dokumenta Uveljavljanje stroškov v zvezi z dohodki iz zaposlitve , objavljenega na spletnih straneh Finančne uprave RS.

#### 2 .2 Prispevki za socialno varnost od dohodkov, doseženih v okviru drugega pravnega razmerja

Po 18. členu Zakona o pokojninskem in invalidskem zavarovanju - ZPIZ-2 se obvezno zavarujejo osebe, ki v okviru kakšnega drugega pravnega razmerja opravljajo delo, če niso obvezno pokojninsko in invalidsko zavarovane s polnim delovnim oziroma zavarovalnim časom po določbah 14. do 17. ter 19. člena ZPIZ - 2 ali niso prostovoljno vključene v obvezno zavarovanje po 25. členu ZPIZ - 2, razen če so uživalci pokojnine. V skladu s 6. členom Zakona o spremembah in dopolnitvah zakona za uravnoteženje javnih financ - ZUJF-C se od 1. 2. 2015 dalje obvezno zavarujejo tudi osebe, ki opravljajo začasno in občasno delo dijakov in študentov v skladu s predpisi, ki urejajo to delo. Osnova za plačilo prispevkov za zavarovance iz 18. člena ZPIZ- 2 je vsako posamezno plačilo za opravljeno delo oziroma storitev, prejeto na podlagi drugega pravnega razmerja, ki se po ZDoh- 2 šteje za dohodek. Stopnja prispevka za zavarovanca znaša 15,5 %; stopnja prispevka, ki bremeni delodajalca, pa znaša 8,85 %.

Osebe, ki v okviru kakšnega drugega pravnega razmerja opravljajo delo za plačilo, so v skladu z drugo alinejo prvega odstavka 20. člena ZPIZ -2, pri opravljanju tega dela obvezno zavarovane za invalidnost in smrt, ki je posledica poškodbe pri delu ali poklicne bolezni:

- - če na podlagi tega dela niso vključene v zavarovanje po 18. ali 16. členu ZPIZ -2 in
- - kadar se plačilo za opravljeno delo ali storitev šteje za dohodek, ki ni oproščen plačila dohodnine in ni drug dohodek po zakonu, ki ureja dohodnino.

Osnova za plačilo prispevka za posebne primere zavarovanja je vsako posamezno plačilo za opravljeno delo oziroma storitev. Prispevek bremeni delodajalca in se obračuna po stopnji 8,85 %od osnove.

V skladu z določbo 55.a člena Zakona o zdravstvenem varstvu in zdravstvenem zavarovanju - ZZVZZ se od dohodkov, ki jih osebe, ki so vključene v obvezno zdravstveno zavarovanje na podlagi 15. ali 20. člena ZZVZZ, dosegajo v okviru drugega pravnega razmerja, obračuna in plača prispevek za zdravstveno zavarovanje po stopnji 6,36 %. Prispevek bremeni delojemalca - prejemnika dohodka in se obračuna od osnove - prejetega dohodka.

V skladu s 5. točko 17. člena ZZVZZ so za poškodbe pri delu in poklicne bolezni zavarovane tudi osebe, ki v okviru drugega pravnega razmerja opravljajo delo oziroma storitev za plačilo in se to plačilo šteje za dohodek, ki ni oproščen plačila dohodnine oziroma ni drugi dohodek po zakonu, ki ureja dohodnino. Prispevek se obračuna po stopnji 0,53 % od vsakega posameznega dohodka in bremeni delodajalca.

V tabeli so povzete stopnje prispevkov za obvezno socialno zavarovanje od prejetega dohodka iz drugega pogodbenega razmerja, ki bremenijo prejemnika dohodka in delodajalca:

Vrste prispevka	Stopnja prispevka zavarovanca	Stopnja prispevka delodajalca
Prispevek za pokojninsko in invalidsko zavarovanje
- zavarovanec po 18. členu ZPIZ -2	15,50 %	8,85 %
- ni zavarovanec po 18. členu ZPIZ -2	-	8,85 %
Prispevek za zdravstveno zavarovanje	6,36 %	-
Prispevek za poškodbe pri delu	-	0,53 %

6